open-index/open-wikipedia-markdown huggingface dataset:
Pholeuonopsis

***Pholeuonopsis*** er en slekt av mycelbiller.

## Utseende
Små til middelsstore, avlangt-ovale, blinde, rødbrunlige kadaverbiller. De har et utseende typisk for insekter som lever i huler, med lange og tynne antenner og bein og reduserte fasettøyne. Hodet er ganske lite, pronotum stort og rundet, dekkvingene ovale, beina nokså lange og tynne.

## Levevis
Artene lever i huler.

## Utbredelse
Gruppen er utbredt i huleområder i Serbia, Bosnia-Hercegovina og Montenegro.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien **[[mycelbiller]], [[Leiodidae]]** Fleming, 1821
***** Underfamilien kadaverbiller, **[[Cholevinae]]**
****** Stammen **[[Leptodirini]]** Lacordaire, 1854 - ca. 185 slekter, maurlignende
******* Understammen Bathysciina
******** Slekten ***Pholeuonopsis*** Apfelbeck, 1901
********* *[[Pholeuonopsis cvijici]]* S. Ćurčić & Brajković, 2002
********* *[[Pholeuonopsis ganglbaueri]]* Apfelbeck, 1901
********* *[[Pholeuonopsis grabowskii]]* Apfelbeck, 1907
********* *[[Pholueonopsis herculeanus]]* (Reitter, 1904) - nylig overført fra slekten *[[Blattodromus]]*
********* *[[Pholeuonopsis intermedia]]* Knirsch, 1929
********* *[[Pholeuonopsis leonhardi]]* (Reitter, 1903)
********* *[[Pholeuonopsis lupi]]* S. Ćurčić & Pavićević, 2018
********* *[[Pholeuonopsis magdelainei]]* Jeannel, 1924
********* *[[Pholeuonopsis perucensis]]* S. Ćurčić, Vrbica, Vesović, Mulaomerović & B. Ćurčić, 2014
********* *[[Pholeuonopsis pfeiferi]]* Breit, 1914
********* *[[Pholeuonopsis romanjensis]]* Knirsch, 1929
********* *[[Pholeuonopsis setipennis]]* Apfelbeck, 1907
********* *[[Pholeuonopsis sljivovicensis]]* S. Ćurčić, Vrbica, Vesović, Antić, Petković & Bosko, 2015
********* *[[Pholeuonopsis spaethi]]* Knirsch, 1929
********* *[[Pholeuonopsis tarensis]]* S. Ćurčić & Pavićević, 2018
********* *[[Pholeuonopsis weiratheri]]* (Reitter, 1913)
********* *[[Pholeuonopsis zlatiborensis]]* S. Ćurčić, Brajković, B. Ćurčić & N. Ćurčić, 2006

## Referanser




## Kilder
Leiodidae i Tree of life

## Eksterne lenker

*
Swe Cup 2018/19

**Swe Cup 2018/19** var den nasjonale cupen i skiskyting i Sverige for sesongen 2018/19. 

For hver utøver telte de åtte beste rennene av de ti rennene som ble arrangert.

### Sluttstilling menn

### Sluttstilling kvinner

## Referanser


## Eksterne lenker
* Resultater
Johannes Schmidt-Wodder

**Johannes Carl Schmidt**, kalt **Schmidt-Wodder**,  (1869–1959) var en sønderjysk politiker som representerte det tysksinnede mindretallet i Sønderjylland. Han var sogneprest i Vodder, nord for Tønder. Fra 1920 til 1939 var han medlem av det danske Folketinget, som representant for Slesvigsk Parti.

## Referanser
Lille Porsangfjellet

**Lille Porsangfjellet** er et fjell i Porsanger og Lebesby kommune i Finnmark. Det ligger på Sværholthalvøya, rundt ti kilometer sørvest for fjorden Lille-Porsangen, som det har navn etter. Høyeste punkt på fjellet er 453 meter over havet.

## Referanser
Mittelgebirge (landform)

**Mittelgebirge** (fra tysk) er en type fjellregion som er vanlig i Sentral-Europa. Fjellene varierer fra om lag 200 til  meter i høyde over havet. De geologiske prosessene som resulterer i disse landskapene forekommer også andre steder i verden. 

På grunn av den lave høyden finnes ingen glasiale landskapsformer. Dessuten endrer planteveksten seg lite med høyden. Et unntak er Sudetene, som har vekster som er typisk for høyere fjellområder, men landskapet ligner andre *mittelgebirge*.

Disse fjellområdene er ofte veldig gamle. De ble i flere tilfeller dannet for 350 millioner år siden i karbon. I perm ble de utsatt for omfattende erosjon. På grunn av at landet sank i trias havnet disse regionene under havoverflaten, og lag med sediment ble avsatt. Samtidig med Alpenes dannelse inntraff store spenninger i de gamle fjellområdene. Spenningene resulterte i sprekker og forkastninger. Noen områder ble høyere, mens andre sank.

## Referanser
Den europeiske elektroniske bompengetjenesten

**Den europeiske elektroniske bompengetjenesten** (engelsk: **European Electronic Toll Service**, forkortet **EETS**) legger til rette for at elektroniske betalingssystemer på veg skal kunne kommunisere med hverandre. EETS-regelverkets visjon er at man skal kunne kjøre gjennom betalingssystemer innenfor EØS med en avtale, ved at innkrevingen håndteres av en utsteder som er godkjent som EETS-utsteder. 

## Historie
Frem til EETS-direktivet ble vedtatt har bompengeinnkreving i EU bestått av to rettsakter: Direktiv 2004/52/EF (EFC-direktivet) og Kommisjonsbeslutning 2009/750/EF.

## EETS-utstedere
**Norske EETS-utstedere**

Norske EETS-utstedere godkjennes etter utstederforskriften § 24.
* Flyt
* Fremtind Service
* SkyttelPASS
**Andre EETS-utstedere**
* Brobizz
*Telepass 
*Total 
*Eurowag 
*Axxès
*Eurotoll
*Toll4Europe
*Tolltickets GmbH

## Se også
* Bompenger
* Bomvei
* Rushtidsavgift på offentlig vei
* Veiprising

## Referanser
Liste over statsledere i 431

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Lille-Porsangerelva

**Lille-Porsangerelva** (nordsamisk: *Skiessjohka*) er ei elv i Lebesby kommune i Finnmark. Den renner fra Kjæsvannet til Lille-Porsangen. Elva er 7,6 kilometer lang, mens hele vassdraget har en lengde på 31,6 kilometer.

Vassdraget har sine kilder nordvest på fjellvidda Duoddaraš. Elva, som her kalles Moksajohka, renner først mot vest ned dalsiden til Moksavuopmi, hvor den snur mot nord og fortsetter gjennom en skogkledt dal ned til Kjæsvannet. Fra Kjæsvannet fortsetter elva mot nord til Kjæsdalen, hvor den krysser Fylkesvei 8060 og snur mot øst. På den nederste strekningen har elva lite fall, og går i et meanderende løp mellom store myrområder, før den munner ut  innerst i Lille-Porsangen.

Vassdraget ble i 1980 vernet mot kraftutbygging i Verneplan II for vassdrag. Begrunnelsen for vernevedtaket var vassdragets urørthet og elvas betydning for friluftslivet og som gyte- og oppvekststed for laks og sjørøye.

## Referanser
Hans Schmidt-Oxbüll

**Hans Schmidt**, kalt **Schmidt-Oxbüll**, (1899–1978) var en sønderjysk politiker som representerte det tysksinnede mindretallet i Sønderjylland. Han var gårdbruker på slektsgården i Oksbøl på Als. Fra 1953 til 1964 var han medlem av det danske Folketinget, som representant for Slesvigsk Parti.

Schmidt-Oxbüll hadde en rekke verv i det tyske mindretallets organisasjoner, fra 1951 til 1960 som formann i Bund Deutscher Nordschleswiger (BDN). Han medvirket til å forbedre forholdet til den danske staten. Han var med på å danne Den europeiske mindretallsunionen, som organiserer nasjonale mindretall i en rekke europeiske stater. Han var mindretallsunionens president fra 1959 til 1963.

## Referanser
Nøstetangen Glass

**Nøstetangen Glass AS** blei stiftet i 1990 for å etablere en glasshytte der det blåses glass etter modellene fra 
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          9.914079666268664,
          59.77436349950733
        ]
      }
    }
  ]
}
gamle Nøstetangen glassverk i Hokksund.

Nøstetangen Glass er et lite firma drevet av Lynn Funnemark Johansen, hun er designer og graverer glassene og pokalene. Hun samarbeider med glassblåseren Daniel Erlandsson som driver sitt eget firma, Glassøyet med en ansatt glassblåser. Begge glasskunstnerne er anerkjente og har deltatt på mange utstillinger.

I tillegg til å produsere håndblåste og graverte vinglass, karafler, boller og andre gjenstander lik de gamle modellene, produserer de også mer moderne og fargerike gjenstander.

Nøstetangen Glass holder til i den gamle stallen til sorenskrivergården i Hokksund. I sorenskrivergården er Nøstetangen norsk glassmuseum.

## Referanser
Setertjern (Østmarka)

**Setertjern**, også kalt **Hanåtjernet**, er et vann beliggende sør for Oslo, på grensen mellom Nordre Follo og Oslo kommune,  helt i ytterkant av Østmarka,136 moh. Sørvest ved vannet ligger Frambu kurs- og leirsted på en odde mellom Setertjern og det tilstøtende Brokkenhustjern. Via Svartkulp henger begge disse vannene sammen med Sværsvann, og kommunegrensa følger her linja Setertjern-Brokkenhustjern-Svartkulp-Sværsvann.

Sørenden av Setertjern nås via Sandbakkveien, som følger tjernets bredd et stykke før den når utfartsparkeringen nedenfor markastua Sandbakken.

Nordenden av vannet nås via en gang- og sykkelvei fra Hanåveien. Denne turveien krysser vannet over bru i et smalt sund, og fortsetter på østsiden langs bredden sørover og østover til den møter Sandbakkveien.

**«AИTONS VEI»**
Den smale turveien langs vannet går under det uoffiselle navnet «AИTONS VEI», oppkalt etter Anton Barli (1903 – 1982). Han jobbet for Oslo kommune i mange år, og fikk på slutten av 1960-tallet, rett før han ble pensjonist, jobben med å rydde sti langs vannet. Han hugget selv inn veinavnet i en bergknaus ved stien. Han var angivelig ikke så bevandret i skrivekunsten og endte opp med første N-en i navnet speilvendt. 

På 1990-tallet ble turveien utbedret, blant annet for å gjøre det mulig å ferdes med rullestol, og knausen med navnet ble sprengt bort. Men for å hedre den gamle veibyggeren hugg man det inn på nytt - med Antons opprinnelige skrivemåte. 

## Referanser
Tony Hale

**Tony Hale** (født 30. september 1970) er en amerikansk skuespiller.

## Skuespillere
* 2019 - Angry Birds Filmen 2
* 2019 - Toy Story 4
* 2018 - Love, Simon
* 2016 - Angry Birds Filmen
* 2015 - Alvin og gjengen: I farta
* 2015 - American Ultra
* 2013 - The Heat
* 2008 - Historien om Despereaux
* 2006 - Stranger Than Fiction

## Referanser


## Eksterne lenker
* 
*
Uri (andre betydninger)

**Uri** har flere betydninger:

* Uri, en av de eldste kantonene i Sveits
* Uri (Italia), en italiensk kommune i provinsen Sassari i regionen Sardinia
* Uri-partiet, en italiensk kommune i provinsen Vicenza i Veneto
Tanyrhinus

* 

***Tanyrhinus*** er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). Det er bare beskrevet én art.

## Utseende
En liten til middelsstor (ca. 4 millimeter), litt flat, brunlig bille. Arten har forlenget snute og ikke påfallende forkortede dekkvinger, og ligner overflatisk derfor mer på en snutebille enn en kortvinge. Hodet har en flat snute som er omtrent dobbelt så langs om bred foran fasettøynene, som er forholdsvis store. Antennene er tynne og omtrent så lange som hode + pronotum. Hodet er jevnbredt bak fasettøynene med to små punktøyne (ocelli), blankt og kraftig punktert. pronotum er en del bredere enn hodet, noe bredere enn langt, blankt, grovt og noe ujevnt punktert. Dekkvingene dekker mesteparten av bakkroppen, men de tre bakerste leddene stikker gjerne ut bak. Dekkvingebe har markerte, kraftige punktrader. Beina er gulbrune og slanke.
 
## Levevis
Denne arten kan finnes i mange ulike situasjoner, mellom løvstrø, på sopp, mellom mose og under stokker.

## Utbredelse
Arten er utbredt på vestkysten av Nord-Amerika, fra British Columbia i nord til California i sør.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae) Macleay, 1825
****** Stammen Anthophagini Thomson, 1859
******* Slekten ***Tanyrhinus*** Mannerheim, 1852
******** *[[Tanyrhinus singularis]]* Mannerheim, 1852

## Kilder

## Eksterne lenker
* bugguide.net - bildedatabase over nordamerikanske insekter https://bugguide.net/node/view/350945
*
Paracorneolabium

***Paracorneolabium*** er en slekt av biller i familien kortvinger.

## Utseende
En liten (ca. 2,5 millimeter), avlang og flat, blankt rødbrun kortvinge. Oversiden er kraftig punktert. Hodet er nokså stort med små fasettøyne, pronotum er bredt rundet. Dekkvingene er jevnbrede, betydelig lengre enn pronotum, bakkroppen nokså kort, bare de ytterste leddene stikker ut bak dekkvingene.

## Levevis
De fleste artene lever på bakken, mellom løvstrø eller lignende.

## Utbredelse
Gruppen er utbredt på New Zealand.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger, **Staphylinidae** Latreille, 1802
***** Underfamilien **[[punktøyekortvinger]], [[Omaliinae]]** Macleay, 1825
****** Stammen **[[Corneolabiini]]** Steel, 1950
******* Slekten ***Paracorneolabium*** Steel, 1950 
******** *[[Paracorneolabium brouni]]*  Steel, 1950

## Referanser




## Eksterne lenker
* Bilde av arten

*
Eudectus

***Eudectus*** er en slekt av biller i familien kortvinger.

## Utseende
Middelsstore, avlange og litt flate, brunrøde til mørke kortvinger med tydelige punktøyne i pannen. Hodet er forholdsvis stort, pronotum gjerne nokså smalt. Dekkvingene er gjerne lange til kortvinger å være, men dekker ikke hele bakkroppen. Oversiden er kraftig og ganske tett punktert.

## Levevis
De fleste artene lever på bakken, mellom løvstrø eller lignende. Mange av disse artene lever i kalde områder, som taiga og tundra.

## Utbredelse
Slekten er vidt utbredt i Holarktis.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger, **Staphylinidae** Latreille, 1802
***** Underfamilien **[[punktøyekortvinger]], [[Omaliinae]]** Macleay, 1825
****** Stammen **[[Coryphiini]]** Jacobson, 1908
******* Understammen **Coryphiina** Jacobson, 1908
******** Slekten ***Eudectus*** Redtenbacher, 1857
********* *[[Eudectus altaiensis]]* Zerche, 1990
********* *[[Eudectus asanoi]]* Hayashi, 2019
********* *[[Eudectus crassicornis]]* LeConte, 1884
********* *[[Eudectus giraudi]]* Redtenbacher, 1857
********* *[[Eudectus japonicus]]* Zerche, 1990
********* *[[Eudectus reductus]]* Zerche, 1993
********* *[[Eudectus rufulus]]* Weise, 1877
********* *[[Eudectus whitei]]* Sharp, 1871

## Referanser




## Eksterne lenker
*
Alloproteinus

***Alloproteinus*** er en gruppe (slekt) av små biller som er vanlige i kompost og annet råtnende plantemateriale. Til Kortvinger (Staphylinidae) å være har de forholdsvis lange dekkvinger, og de kan minne om enkelte glansbiller.

## Utseende
Små (vanligvis 1 – 2&nbsp;mm), brede, litt flate biller, gjerne svarte. Disse artene har nokså lange dekkvinger og kan minne om glansbiller.

## Levevis
Artene finnes ofte tallrikt i kompost og på sopp.

## Utbredelse
Det er beskrevet én art fra Chile.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[bredkortvinger]], [[Proteininae]]** Erichson, 1839
****** Stammen **[[Silphotelini]]** Newton & Thayer, 1995
******* Slekten ***Alloproteinus*** Steel, 1966 - én art, Chile
******** *[[Alloproteinus nigriceps]]* (Fauvel, 1867)

## Referanser




## Eksterne lenker
*
Arrhenopeplus

***Arrhenopeplus*** er slekt av kortvinger. De kan kjennes på flat, jevnbred kroppsform og flere opphøyde lengderibber på dekkvingene. De er små, rundt 2&nbsp;mm lange biller med svakt kølleformede antenner. De er ikke vanlige man kan påtreffes nå og da i kompost og annet råtnende materiale.

## Utseende
Små, nokså brede og flate, mørke kortvinger, ytterkantene gjerne rødlige. Antennene har en markert, rund klubbe. Hodet er kort og bredt med noen ribber, pronotum er rundet, mye bredere enn langt, med flere kraftige lengderibber. Dekkvingene dekker omtrent halve bakkroppen, hver dekkvinge med tre skarpe, opphøyde lengderibber.

## Utbredelse
Slekten er kjent fra Europa og Nord-Amerika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[ribbekortvinger]], [[Micropeplinae]]** (eventuelt familien Micropeplidae)
****** Slekten ***Arrhenopeplus*** Blackwelder, 1952
******* *[[Arrhenopeplus cassagnaui]]* Coiffait, 1982
******* *[[Arrhenopeplus denticollis]]* (Coiffait, 1958)
******* *[[Arrhenopeplus quatordecimcarinatus]]* Coiffait, 1982
******* *[[Arrhenopeplus tesserula]]* (Curtis, 1828)
******* *[[Arrhenopeplus thracicus]]* (Coiffait, 1958)
******* *[[Arrhenopeplus turcicus]]* (Coiffait, 1958)

## Referanser




## Eksterne lenker
*
Troglamaurops

***Troglamaurops*** er en slekt av små, rødlige eller brunlige biller som tilhører gruppen køllebiller.

## Utseende
Små, avlange, maurlignende, lysbrunlige biller.

## Levevis

## Utbredelse
Slekten er utbredt på Balkan (Bosnia-Hercegovina).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Batrisitae
******* Gruppen **[[Amauropini]]** Jeannel, 1948
******** Slekten ***Troglamaurops*** Ganglbauer, 1903 - 3 arter, Balkan
********* *[[Troglamaurops ganglbaueri]]* (A.Winkler, 1925)
********* *[[Troglamaurops leptoderinus]]* (Reitter, 1901)
********* *[[Troglamaurops scheibeli]]* (G.Müller, 1944)

## Referanser




## Eksterne lenker
*
Pristiltaksloven

**Lov om pristiltak**, korttittel **pristiltaksloven**, er en norsk lov som fastsetter forbud mot urimelige priser og forretningsvilkår, og gir myndighetene hjemmel til å fastsette prisregulering og meldeplikt ved endringer i priser. Prisreguleringen kan omfatte maksimalpriser, minstepriser, prisstopp, prisberegninger, rabatter, maksimalavanser, leverings- og betalingsvilkår og andre bestemmelser om priser, fortjenester og forretningsvilkår.

Overtredelse av pristiltaksloven kan føre til straff og til inndragning av ulovlig merpris. Under skjerpende omstendigheter kan straffen bli fengsel inntil seks år.

Loven ble vurdert tatt i bruk av Konkurransetilsynet under covid-19-pandemien, for første gang siden OL på Lillehammer. I 2025 ble en håndverker straffedømt for å ha krevet en urimelig høy pris.

## Se også
* Pris- og rasjoneringspolitiet
* Åger

## Referanser


## Eksterne lenker
* Lovdata
Brachygnathellus

***Brachygnathellus*** er en slekt av biller i familien kortvinger.

## Utseende
Små (ca. 2-3 millimeter), avlange og flate, brune kortvinger. Oversiden er kraftig punktert. Hodet er rundet med små fasettøyne og nokså lange, sigdformede kjever, pronotum er bredt rundet. Dekkvingene er jevnbrede, betdydelig lengre enn pronotum, bakkroppen nokså kort og jevnbred.

## Levevis
De fleste artene lever på bakken, mellom løvstrø eller lignende.

## Utbredelse
Arten er kjent fra Hellas og Tyrkia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger, **Staphylinidae** Latreille, 1802
***** Underfamilien **[[punktøyekortvinger]], [[Omaliinae]]** Macleay, 1825
****** Stammen **[[Hadrognathini]]** Portevin, 1929
******* Slekten ***Brachygnathellus*** Zerche, 1991  - én art
******** *[[Brachygnathellus loebli]]* Zerche, 1991

## Referanser




## Eksterne lenker
* Clive Washington (2020, 27. oktober) Mapping an unusual Staphylinid in Cheshire. North West Invertebrates UK.
https://www.northwestinvertebrates.org.uk/mapping-an-unusual-staphylinid-in-cheshire/

*
Ischnoderus

***Ischnoderus*** er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

## Utseende
Små (2-3 millimeter), gjerne brunaktige, avlange, litt flate kortvinger.
De er blanke og glatte, tilsynelatende hårløse, kroppen tydelig punktert. Hodet er stort og bredt med middels store fasettøyne, markert "hals" og to små punktøyne i den bakre delen. Pronotum har rundede sider, er tydelig bredere enn langt, med dype lengdefurer. Bakvingene er mye lengre enn pronotum (gjerne rundt dobbelt så lange). Bakkroppen er ganske jevnbred.

## Levevis
Disse billene er gjerne typiske skogsarter som blant annet kan finnes under barken på døde trær.

## Utbredelse
Slekten er utbredt i Australia.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae) Macleay, 1825
****** Stammen Omaliini MacLeay, 1825
******* Slekten ***Ischnoderus*** Fauvel, 1867
******** *[[Ischnoderus bruchi]]* Bernhauer, 1912
******** *[[Ischnoderus cognatus]]* Broun, 1910
******** *[[Ischnoderus crassicornis]]* (Lea, 1906)
******** *[[Ischnoderus curtipennis]]* Broun, 1915
******** *[[Ischnoderus fultoni]]* Broun, 1893
******** *[[Ischnoderus genalis]]* (Broun, 1880)
******** *[[Ischnoderus insignis]]* (Fairmaire & Germain, 1862)
******** *[[Ischnoderus morosus]]* Broun, 1893
******** *[[Ischnoderus nigriventris]]* (Lea, 1910)
******** *[[Ischnoderus opaciceps]]* Cameron, 1947
******** *[[Ischnoderus parallelus]]* (Lea, 1906)
******** *[[Ischnoderus politulus]]* (Broun, 1880)
******** *[[Ischnoderus tectus]]* (Broun, 1880)
******** *[[Ischnoderus xanthorrhoeae]]* (Lea, 1906)

## Eksterne lenker
*
Bernhard Seifert

**Bernhard Seifert** (født 15. februar 1993) er en tysk friidrettsutøver som konkurrerer i spydkast. 

I 2021 representerte han Tyskland i spydkast under Sommer-OL 2020 arrangert i Tokyo der han ble slått ut i kvalifiseringen med et bestekast på 68,30 m.

## Referanser


## Eksterne lenker
*
Tord Kinge

**Tord Kinge** (født 27. juli 2000) er en norsk skuespiller. Han er kjent for hovedrollen som Viktor i NRK-serien *[[Nudes (TV-serie)|Nudes]]*&nbsp;(2019) og senere for rollen som Sæther i NRK-serien *[[Førstegangstjenesten (TV-serie)|Førstegangstjenesten]]*&nbsp;(2020). Kinge har også opptrådt i kriminalserien *[[Livstid (TV-serie)|Livstid]]*&nbsp;(2020) og TVNorge-serien *[[Basic Bitch]]*&nbsp;(2020).

Kinge har også vært med i flere skolerevyer, i *[[Nissenrevyen]]*&nbsp;(2018; 2019) som skuespiller og *[[Munchrevyen]]*&nbsp;(2021) som instruktør.

## Referanser


## Eksterne lenker
* 
*
Broen over Drina

***Broen over Drina*** (serbisk: Na Drini ćuprija) er en historisk roman skrevet av den jugoslaviske forfatteren Ivo Andrić. Det dreier seg om Mehmed Paša Sokolović-broen i Višegrad som strekker seg over elven Drina og står som en stille vitne til historien fra byggingen som ble iverksatt av osmanerne i midten av det 16. århundre til sin delvis ødeleggelse under første verdenskrig. Historien spenner over fire århundrer og dekker okkupasjon fra ottomanske og østerriksk-ungarske styrker i regionen, med særlig vekt på liv, skjebne og relasjon mellom de lokale innbyggerne, spesielt serbere og bosnjaker.

Fortellingen begynner med å beskrive den brutale avstraffelsen av de lokale serbiske livegne bønder som prøvde å sabotere byggingen.

Boken kan være nyttig bakgrunn for å forstå Jugoslavias sammenbrudd og dagens virkelighet i området. 
## Sammendrag

En ung serbisk gutt fra området Višegrad blir tatt fra sin mor av Det osmanske rike som en delvis rekrutteringsavgift, en av mange kristne gutters skjebne under Det osmanske rikets 500 års lange okkupasjon av Balkan. Guttens mor følger gråtende sin sønn til hun når elven Drina, hvor han blir satt over med ferge og hun ikke lenger kan følge med. Den unge gutten konverterte til Islam og ble tildelt det tyrkiske navnet Mehmed. Han blir senere kjent som Mehmed-paš Sokolović, og stiger gjennom de osmanske militære gradene under Det osmanske rikets ekspansjon inn i Sentral-Europa. Han er fortsatt hjemsøkt av minnet om å bli tatt med makt fra sin mor og beordrer bygging av en bro på den delen av elva der de to ble skilt.

## Referanser


## Eksterne lenker
*  oversatt av Lovett F. Edwards
* Profil Hos Ivo Andrić Foundation
Thomas Joseph Tobin

**Thomas Joseph Tobin** (født 1. april 1948 i Pittsburgh i Pennsylvania i USA) er en amerikansk katolsk biskop. Han er emeritert biskop av Providence.
## Biografi
### Prest
Tobin studerte ved blant annet Det pavelige universitet Gregoriana i Roma, bodde på Pontifical North American College, og ble presteviet i 1973 av biskop Vincent Leonard for bispedømmet Pittsburgh.

### Hjelpebiskop i Pittsbrurg
I november 1992 ble Tobin utnevnt til hjelpebiskop av Pittsburgh og titulærbiskop av Novica og ble bispeviet den 27. desember samme år av biskop Donald Wuerl. 
### Biskop av Youngstown
I desember 1995 ble Tobin utnevnt til  biskop av Youngstown. 
### Biskop av Providence
I 2005 ble han biskop av Providence.

Biskop Tobin har gjort seg kjent som konservativ katolikk blant annet for eksempel ved sitt syn på abort og samkjønnede ekteskap. I august 2020 meddelte Tobin at det er umulig å være sann katolikk og samtidig være for abort. Dette skjedde under den amerikanske presidentvalgkampen der presidentkandidat og katolikk Joseph Biden støttet lover for abort og lovfremlegg som utvidet adgangen til abort.

Han fratrådte av aldergrunner den 1. mai 2023.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Donald William Wuerl (1940- ) *1986
* Biskop *Thomas Joseph Tobin* (1948- ) *1992

## Referanser
Runar Norheim

**Runar Robinsønn Norheim** (født 2005) er en norsk fotballspiller som spiller for . 

## Oppvekst og tidlig karriere
Norheim er oppvokst i byen Finnsnes. I tidlig barndom spilte han for bylaget FIL, før han i 2016 ble en del av bydelslaget Varden FK (klubbene er siden slått sammen). Han fremsto tidlig som et stort talent, og allerede i 2018 begynte Norheim og hospitere hos TILs akademi.

## Klubbkarriere
### Tromsø
Norheim valgte å signere for  i 2020 etter å ha avslått tilbud fra TILs rival  og FC København.  Han ble raskt integrert i førstelaget, og debuterte samme år mot Sandnes Ulf i ligaen.  Dermed ble han tidenes yngste TIL-spiller i en alder av 15 år og 217 dager. I mai 2022 scoret han sitt første seniormål som en del av en hat-trick i 8–0 seieren mot Ishavsbyen i NM-cupen.

I 2022 ble Norheim, av den engelske avisen The Guardian, kåret til en av de beste spillerne verden blant de født i 2005 .

I forkant av 2024-sesongen signerte Norheim en ny kontrakt med Tromsø IL, som binder han til klubben frem til sommeren 2027. 

## Landslagskarriere
Norheim har også representert Norge på ulike ungdomsnivåer hvor han blant annet spiller sammen med lagkamerat fra TIL, Jens Hjertø-Dahl.

## Karriereoversikt

Oppdatert per 14. juli 2025.

## Priser og utmerkelser
#### Tromsø
* OBOS-ligaen: 2020
* Eliteserien (tredjeplass): 2023

#### Individuelle utmerkelser
* The Guardian NxG (Next Generation): 2022

## Referanser


## Eksterne lenker
*
Abdul Ghafar Atan

**Abdul Ghafar bin Atan** (jawi: عبدالغفار بن أتن; ‎født 13. juli 1956 i Malacca i Malayaføderasjonen, død 17. november 2021 samme sted) var en malaysisk politiker som var medlem av *Melaka State Executive Council* (EXCO) fra mars 2008 til mai 2018 og igjen fra mars 2020 til hans død, og medlem av *Melaka State Legislative Assembly* (MLA) for valgkretsen Asahan fra mai 2013 til sin død og *Gadek* fra mars 2004 til mai 2013. Han var medlem av *United Malays National Organisation* (UMNO), et parti som inngikk i *Barisan Nasional (BN)*-koalisjonen, og dessuten* Alor Gajah UMNO chief*. 

Den  4. november 2021 ble det kunngjort at Abdul Ghafar ikke var blitt renominert av UMNO som BN-kandidat, for å gi yngre krefter slansen til å forsvarer Asahan-setet, det mest omkjempede vallgdistriktet i *Malacca state*-valgene den 20. november.

Etter å ha blitt droppet som kandidat, ble han undersøkt og testet positiv for covid-19 på et privat sykehus den 7. november. Da tilstanden ble kritisk ble han lagt i koma den 9. november i intensivavdelingen i Malacca General Hospital.  Abdul Ghafar døde 65 år gammel av covid-19-komplikasjoner på sykehuset den 17. november. Han ble gravlagt på *Kampung Asahan Muslim Cemetery* i Malacca.

## Referanser
Ressurstildeling

**Ressurstildeling** eller **ressursallokering** kan ha flere betydninger.

## Prosjektledelse
Innen prosjektledelse er **ressurstildeling** tidsplanplanlegging av aktiviteter og ressursene som kreves for disse aktivitetene samtidig som man tar hensyn til både tilgjengeligheten til ressursene og prosjekttiden.

## Samfunnsøkonomi
Innen samfunnsøkonomi er **ressurstildeling** fordelingen av tilgjengelige ressurser til ulike bruksområder. Et økonomisk system kan for eksempel fordele ressurser i henhold til marked eller økonomisk planlegging.

Statsfinans fokuserer på tre brede områder: makroøkonomisk stabilisering, fordeling av inntekt og rikdom, og allokering av ressurser. Mye av forskningen på ressursallokering er viet til å finne forhold hvor spesielle mekanismer for ressursfordeling fører tilPareto-optimale resultater hvor ingen av partene sin situasjon kan bedres uten at en av partene taper på det.

## Strategisk planlegging
Innen strategisk planlegging er ressursallokering en plan for bruk av tilgjengelige ressurser, som for eksempel personaladministrasjon. Her brukes ressursallokering særlig på kort sikt for å oppnå et mål i nær fremtid, og handler om prosessen med å tildele knappe ressurser mellom ulike prosjekt eller forretningsenheter.

Det er mange fremgangsmåter for å løse ressurstildeling. Man kan for eksempel løse ved hjelp av en manuell tilnærming, en algoritmisk tilnærming (se nedenfor), eller en kombinasjon av begge.

Det kan være beredskapsmekanismer, som for eksempel:

* Prioritert rangering av elementer som er ekskludert fra planen som viser hvilke elementer som skal finansieres hvis flere ressurser skulle bli tilgjengelige
* Prioritert rangering av elementene som er inkludert i planen som viser hvilke elementer som skal ofres dersom den totale finansieringen må reduseres

## Algoritmer
Innen datateknikk kan ressursallokering gjøres ved hjelp av dataprogrammer som automatisk og dynamisk fordeler ressursene. Dette er særlig vanlig ut elektronisk utstyr dedikert til ruting og kommunikasjon. For eksempel allokeres kanaler i trådløs kommunikasjon av en basestasjon-transceiver ved hjelp av en passende algoritme. En type ressursallokering går ut på at oppgaver byr på den beste ressursen i henhold til en "pengebalanse", et eksempel på slik bruk er tildeling av CPU-kjøretid ved forkjøpsrettmetoden.

## Se også
* Prosjektledelse
* Prosjektering

## Referanser
Adranes

***Adranes*** er en slekt av små, rødlige eller brunlige køllebiller, der mange av artene er knyttet til maur.

## Utseende
Små (gjerne 1,5-2 millimeter), nærmest pæreformede, brunlige, blinde køllebiller. Slekten minner mye om slekten *[[Claviger]]*.

## Levevis
Sannsynligvis er alle medlemmene i slekten knyttet til maur (de er myrmekofiler). For de artene der dette er kjent utnytter de maur i slektene jordmaur (*[[Lasius]]*) og *[[Aphaenogaster]]*.

## Utbredelse
Slekten utbredt i USA, fra grensen mot Mexico i sør til Montana, Idaho og Washington i nord.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Clavigeritae
******* Gruppen **Clavigerini** Leach, 1815
******** Understammen Clavigerina
********* Slekten ***Adranes*** LeConte, 1849
********** *[[Adranes angustus]]* Casey, 1924
********** *[[Adranes coecus]]* LeConte, 1849
********** *[[Adranes dietzi]]* Schaeffer, 1906
********** *[[Adranes lecontei]]* Brendel, 1865
********** *[[Adranes pacificus]]* Wickham, 1901
********** *[[Adranes taylori]]* Wickham, 1901

## Referanser




## Eksterne lenker
* antwiki - *Adranes* https://www.antwiki.org/wiki/Adranes Besøkt 17.11. 2021
*
New York City-dialekt

**New York City-dialekt** (**New York City English** eller **New York English**) er en regional dialekt av amerikansk engelsk. Det tales av mange i New York City og New York metropolitan area. Mest benyttet er den i New York City og storbyens forsteder.

Dialekten er kjent for at «r» ofte bortfaller i visse ord. For eksempel uttales ordet *cart* i New York lignende *cot* eller *caught*. Noen newyorkere sier *tawk* i stedet for *talk*.

## Referanser
Sørstatsengelsk

**Sørstatsengelsk** ( eller ) er en engelsk dialektgruppe som er en variant av amerikansk engelsk, og tales i sørstatene i USA.

## Litteratur
*
* 
*
* 
* 
* 
* 
*
*
* 
* 
* 
*
* 
* 
*
* 
*
* 
*
Åmotan-Grøvudalen landskapsvernområde

**Åmotan-Grøvudalen landskapsvernområde** på grensen mellom Møre og Romsdal og Trøndelag omfatter seterdalene Grødalen, Grøvudalen og Linndalen i Sunndal og indre del av Dindalen i Oppdal, samt fjellområdene mellom disse dalførene og Sunndalen. Sentralt i verneområdet ligger Åmotan der elvene Grøvu, Grødøla og Linndøla møtes, i tre mektige fossefall, bl.a. Svøufallet.

Landskapsvernområdetm som ble opprettet i 2002, har et areal på 157 km2.  Det ligger i hovedsak i Sunndal kommune med en liten bit i Dindalen i Oppdal.

Verdneverdiene består av setervoller og -bebyggelse med kulturminner etter fangst, jord- og beitebruk som en vesentlig del av landskapets egenart. Vernet skal sikre viktige leveområder for villrein og dalbunner med rike plantesamfunn samt å ta vare på geologiske forekomster med Åmotan som et særpreget element.

## Referanser
Curtis Thompson

**Curtis Thompson** (født 1996) er en friidrettsutøver fra USA som konkurrerer i spydkast.

I 2021 representerte han USA i spydkast under Sommer-OL 2020 arrangert i Tokyo der han ble slått ut i kvalifiseringen med et bestekast på 78,20 m.

Han representerte landet sitt under Sommer-OL 2024 i Paris i spyd og ble slått ut med en 27. plass i kvalifiseringen.

## Referanser

## Eksterne lenker
*
Arild Edinsen

**Arild Edinsen** er en norsk soldat (flaggmester) i Sjøforsvaret. Siden 24. juni 2020 har han tjenestegjort som sjefsmester for Sjøforsvaret.

Edinsen var i mange år tilknyttet Kystjegerkommandoen.

## Referanser


## Eksterne lenker
*
ATP-sluttspillet 2021

**ATP-sluttspillet 2021** var en tennisturnering, og del av ATP-touren 2021 som fant sted i Torino i Italia fra 14. til 21. november 2021.

Det ble konkurrert i singel og dobbel for menn på hardcourt.

## Singel
### Gruppespill

### Finaler

## Dobbel

### Finaler

## Referanser


## Eksterne lenker
*
Zethopsus

***Zethopsus*** er en slekt av små, rødlige eller brunlige køllebiller. Slekten omfatter bare én kjent art.

## Utseende

## Levevis

## Utbredelse
Slekten er utbredt i Sørøst-Asia og Australia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **[[Bythinoplectini]]** Schaufuss, 1890
******** Understammen Bythinoplectina  Schaufuss, 1890
********* Slekten ***Zethopsus*** Reitter, 1880
********** *[[Zethopsus batavianus]]* (L.W.Schaufuss, 1882)
********** *[[Zethopsus dohrni]]* Raffray, 1883
********** *[[Zethopsus humilis]]* Raffray, 1894
********** *[[Zethopsus infuscatus]]* (Motschulsky, 1851)
********** *[[Zethopsus jarmilae]]* Chandler, 2001 - Australia
********** *[[Zethopsus laevipennis]]* Raffray, 1893
********** *[[Zethopsus opacus]]* (L.W.Schaufuss, 1877)
********** *[[Zethopsus puncticeps]]* Raffray, 1904
********** *[[Zethopsus simplicifrons]]* Reitter, 1884
********** *[[Zethopsus tythus]]* (L.W.Schaufuss, 1887)
********** *[[Zethopsus venustus]]* (L.W.Schaufuss, 1887)

## Referanser




## Eksterne lenker
* Atlas of Living Australia - *Zethopsus* https://bie.ala.org.au/species/urn:lsid:biodiversity.org.au:afd.taxon:ef011862-668a-4c1e-9e68-b97142eddb35
*
Leveranse

Innen prosjektledelse er en **leveranse** materielle eller immaterielle gjenstander produsert som følge av et prosjekt og som er ment bli levert til en kunde (enten internt eller eksternt). Eksempler på en leveranse kan være en rapport, et dokument, et programvareprodukt, en serveroppgradering eller en annen byggestein i et overordnet prosjekt. En leveranse kan bestå av flere mindre leveranser. Det kan enten være en effekt (*outcome*) som skal oppnås (eksempelvis "at selskapet skal bli lønnsomt i år er en leveranse") eller et resultat (*output*) (eksempelvis at "leveransen for det ferdige prosjektet består av en spesiell elektronisk enhet og styrings-programvaren"),

## Oppdeling av leveranser
Noen leveranser er avhenger av at andre leveranser fullføres først, og dette er vanlig i prosjekter hvor det er flere etterfølgende milepæler. På denne måten er det også mange mulige tidsbesparelser som kan forkorte hele prosjektets endelige leveringstid. Under en designaktivitet kan man da i tegninger representere deler som ikke er ferdig designede som en "sky" rundt delen som ikke er ferdig designet, som kan leses som at "denne delen (eksempelvis størrelse eller andre karakteristikker) vil bli undersøkt senere". I mellomtiden kan man levere den delen som er avgjort til de interesserte partene.

## Sammenlignet med milepær
En leveranse er forskjellig fra en prosjektmilepæl ved at en milepæl er en måling av fremgangen mot et resultat (*output*), mens leveransen er når resultatet faktisk blir levert til en kunde eller sponsor. For et typisk prosjekt kan en milepæl være fullføringen av et produktdesign, mens en leveranse kan være en teknisk tegning eller en detaljert designrapport for produktet.

## Andre betydninger
I tekniske prosjekter kan leveranser videre klassifiseres som maskinvare, programvare eller designdokumenter. I kontraktsarbeid kan en leveranse referere til et element som kreves spesifikt i kontrakten.

## Referanser
Tyrell Malacia

**Tyrell Malacia** (født 17. august 1999) er en nederlandsk fotballspiller som spiller for den engelske klubben Manchester United.

## Karriere
### Feyenoord

Malacia ble født i Rotterdam, og ble med i s ungdomsakademi i en alder av ni år i 2008. Han signerte sin første profesjonelle kontrakt med dem den 2. desember 2015. Han debuterte som profesjonell for Feyenoord i en 2–1 seier i UEFA Champions League mot  den 6. desember 2017, der han spilte hele 90 minutter. Malacia debuterte i Eredivisie for Feyenoord i en 1–1 kamp mot  den 13. desember 2017. Han var ubenyttet reserve i 2018 KNVB Cup Final, der Feyenoord slo AZ Alkmaar 3–0. Den 25. mai 2022 startet han i Feyenoords 1–0 tap i UEFA Europa Conference League-finalen mot  i Albania. Senere ble han en av fem Feyenoord-spillere som ble navngitt i konkurransens Team of the Season.

### Manchester United
Den 5. juli 2022 signerte Malacia en fireårskontrakt med Premier League-klubben Manchester United, med muligheten for ett ekstra år. United betalte Feyenoord en innledende avgift på €15 millioner (£13 millioner), med ytterligere €2 millioner (£1.7 millioner) i tillegg, for å gjøre Malacia til klubbens første signering under manageren Erik ten Hag. To dager senere ble det bekreftet at han skulle bære draktnummer 12, sist brukt av Chris Smalling. Den 7. august debuterte Malacia for klubben som innbytter i en 2–1 hjemmetap mot  i Premier League. Den 22. august 2022 startet Malacia for første gang for United i en 2–1 seier mot . Den 26. februar 2023 var han med i United-troppen som vant EFL Cup-finalen 2–0 mot , hans første trofé med klubben.

## Landslaget
Malacia ble født i Nederland, med en Afro-Curaçaoansk far og en Afro-Surinamesisk mor. Malacia var en ungdomsspiller som representerte Nederland på under-16, under-17, under-18, under-20 og under-21 nivåer. Han ble kalt opp til den foreløpige troppen for Curaçao-landslaget for 2021 CONCACAF Gold Cup. Den 27. august 2021 fikk Malacia sin første landslagsutkalling for  til kvalifiseringskampen til VM i 2022 i Qatar mot ,  og . Han debuterte den 4. september 2021 i kampen mot .

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
EM på skøyter 2021 – Allround kvinner

**[[EM på skøyter 2021]] – Allround kvinner**, det 44. europamesterskap i allround for kvinner, ble avholdt lørdag 16. og søndag 17. januar 2021 i Thialf i Heerenveen, Nederland og teknisk arrangør var den lokale arrangørkomitéen «House of Sports» på vegne av Koninklijke Nederlandsche Schaatsenrijders Bond (KNSB).

Følgende tre nordmenn ble tatt ut til mesterskapet: Ragne Wiklund fra Aktiv SK, Ida Njåtun fra Asker SK og Sofie Karoline Haugen fra Sandefjord SK.

## Medaljører
;Sammenlagt

;Distansemedaljører

## Sammenlagt

## Aktuelle rekorder
### Gjeldende mesterskapsrekorder for kvinner allround

#### Nye mesterskapsrekorder
Første dag av mesterskapet ble mesterskapsrekordene forbedret på begge distanseøvelsene av henholdsvis polske Karolina Bosiek på 500 meter og Irene Schouten på  meter. De resterende mesterskapsrekordene som var aktuelle for forbedring etter første dag av mesterskapet og som ble forbedret av Antoinette de Jong var  meter og sammenlagt liten firkamp for kvinner i allround. Dermed beholdt tsjekkiske Martina Sáblíková sin  meterrekord fra EM på skøyter 2009 i Heerenveen. Totalt ble det altså forbedret mesterskapsrekord i 4 konkurranser.

## Funksjonærer
* Overdommer var Hanjo Heideman, Nederland.
** Assiterende overdommer var Melanie Symalla, Tyskland.
* Starter var Tom Vidar Johansson, Norge.

I tillegg til disse var det også andre funksjonærer og andre ansvarlige for arrangementet.

## Referanser




## Eksterne lenker
National American Woman Suffrage Association

**National American Woman Suffrage Association** (NAWSA) var en amerikansk kvinnesaksorganisasjon som arbeidet for kvinners stemmerett. Den ble etablert 18. februar 1890 da National Woman Suffrage Association (NWSA) og American Woman Suffrage Association (AWSA) fusjonerte, og hadde røtter tilbake til kvinnesaksmøtet på Seneca Falls i 1848. NAWSA vokste fra 7&nbsp;000 medlemmer til to millioner medlemmer, og ble den største frivillige organisasjonen i USA. 

Det var den klart største og viktigste organisasjonen innen den liberale kvinnesaksbevegelsen i USA og spilte en stor rolle for å få vedtatt kvinners stemmerett i 1920. Organisasjonens viktigste leder var Susan B. Anthony. Carrie Chapman Catt som ble president da Anthony gikk av i 1900 gikk inn for å rekruttere velstående medlemmer av den da raskt voksende kvinneklubbevegelsen, en strategi som førte til NAWSA vokste til en stor organisasjon med betydelig politisk innflytelse.

I 1920 ble NAWSA omdannet til League of Women Voters. NAWSAs logo var en solsikke, som siden 1860-årene var symbolet for den liberale kvinnesaksbevegelsen i USA. 

NAWSAs forløper National Woman Suffrage Association var det viktigste forbildet for Gina Krog da hun grunnla Norsk Kvinnesaksforening i 1884 for å kjempe for kvinners stemmerett basert «den amerikanske plattform». Norsk Kvinnesaksforening og tidsskriftet *[[Nylænde]]* tok i 1890-årene også solsikken som logo etter inspirasjon fra NAWSA.

## Referanser


## Eksterne lenker
*
Arnaut Danjuma

**Arnaut Danjuma Groeneveld** (født 1997) er en nigerianskfødt nederlandsk fotballspiller som spiller for den spanske klubben .

## Referanser


## Eksterne lenker
*
Noa Lang

**Noa Noëll Lang** (født 1999) er en nederlandsk fotballspiller som spiller for .

Den 17. juli 2025 signerte han en femårskontrakt for Serie A-laget Napoli for rundt 25 millioner euro.

## Landslaget
Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Mark Flekken

**Mark Flekken** (født 1993) er en nederlandsk fotballspiller som spiller for den tyske klubben .

## Landslaget
Han ble tatt ut i s EM-tropp til EM i fotball 2024.

## Referanser


## Eksterne lenker
*
Guus Til

**Guus Til** (født 1997) er en nederlandsk fotballspiller som spiller for .

## Referanser


## Eksterne lenker
*
Ulrica Bengtsson

**Ulrica Bengtsson** (født 1971) er en svensk programleder, kanalvert og skuespiller. Hun har siden 2010 vært programleder for den svenske lottotrekningen.

Bengtsson jobbet som skuespiller i 1990-årene, blant annet i såpeoperaen *[[Vänner och fiender]]* på Kanal 5, hvor hun hadde rollen som Diana Metzer. I perioden 2004–2007 var hun kanalvert på TV4. Siden februar 2010 har Bengtsson vært programleder for lottotrekningen på TV4, hvor hun erstattet tidligere programleder Annika Duckmark.

## Referanser


## Eksterne lenker
* 
*
National Union of Women’s Suffrage Societies

**National Union of Women's Suffrage Societies** (NUWSS) var en britisk kvinnesaksorganisasjon som arbeidet for kvinners stemmerett. Organisasjonens leder og dominerende skikkelse var den liberale kvinnesaksforkjemperen Millicent Fawcett. NUWSS var den sentrale liberale stemmerettsforeningen og arbeidet med parlamentariske midler, samarbeid med ledende politikere og publisistisk virksomhet. De ble derfor omtalt som suffragister, og stod i skarp motsetning til de militante suffragettene, det vil si Women's Social and Political Union (WSPU), som drev med direkte aksjoner, sivil ulydighet og etterhvert det de selv beskrev som et terrorvelde. NUWSS var i 1904 med å etablere Den internasjonale kvinnestemmerettsalliansen, der Fawcett ble visepresident og der hun sørget for at suffragettene (WSPU) ble nektet medlemskap i 1906. NUWSS var redd for at suffragettenes metoder skulle ødelegge for målet om å oppnå kvinnelig stemmerett, og for å bli forvekslet med dem, og begynte å omtale seg selv med slagordet «Law-Abiding Suffragists» for å markere distanse til WSPU. NUWSS' farger var rødt, hvitt og grønt.

Fawcett var et viktig forbilde for Gina Krog og den norske kvinnesaksbevegelsen, og Landskvindestemmeretsforeningen og Norsk Kvinnesaksforening var søsterorganisasjoner av NUWSS.

## Referanser


## Eksterne lenker
*
Newarbuddhisme

**Newarbuddhisme** er den form for *[[vajrayāna]]* som praktiseres av Newarfolket i Kathmandudalen i Nepal. Den har utviklet unike sosio-religiøse elementer, som inkluderer et ikke-monastisk buddhistisk samfunn basert på Newar kastesystemet og mannslinjen.  De rituelle prestene (*guruju*), vajracharya (som utfører ritualer for andre) og *shakya* (som utfører ritualer for sin egen familie) former en religiøs sangha uten sølibat, mens andre kaster som Urāy fungerer som ledere. Uray  er også ledere i tibetansk buddhisme, theravada og japansk shingon.

## Referanser
Surendrabodhi

**Surendrabodhi** (sanskrit; tibetansk: ལྷའི་དབང་པོ་བྱང་ཆུབ་, *lhé wangpo changchub*, wylie: *lha'i dbang po byang chub*), var en av de store indiske panditaer som hjalp tibetanske oversettere slik som Yeshé Dé med å oversette buddhistiske tekster fra sanskrit.

## Eksterne lenker
* Ye-Shes-sDe; Tibetan Scholar and Saint by Dr. Sherab Rhaldi
* Surendrabodhi hos Rigpawiki.
Fawcett Society

**Fawcett Society** er en britisk kvinnesaksorganisasjon som arbeider for likestilling. Den har navn etter den liberale stemmerettsforkjemperen Millicent Fawcett og ble etablert i dagens form i 1953 som en videreføring av de tidligere organisasjonene London National Society for Women's Suffrage og London Society for Women's Suffrage, med røtter tilbake til 1866.

## Referanser


## Eksterne lenker
*
Deutscher Staatsbürgerinnen-Verband

**Deutscher Staatsbürgerinnen-Verband** er en tysk kvinnesaksorganisasjon som arbeider for likestilling og kvinners juridiske og politiske rettigheter. Det er den eldste kvinnesaksorganisasjonen i Tyskland. Den ble grunnlagt 18. oktober 1865 under navnet Allgemeiner Deutscher Frauenverein og endret navn til Deutscher Staatsbürgerinnen-Verband i 1920. ​Den er, i likhet med Deutscher Frauenring, medlem av International Alliance of Women.

## Referanser


## Eksterne lenker
*